টি এন ছেছানৰ দৰে মুখ্য নির্বাচনী আয়ুক্ত এবাৰহে পাও, বাস্তৱ পৰিস্থিতি উদ্বেগজনকঃ নির্বাচনী আয়োগক লৈ কি কি মন্তব্য উচ্চতম ন্যায়ালয়ৰ ?
দেশৰ নির্বাচনী আয়োগত ব্যাপক সংশোধনৰ পক্ষত কেতবোৰ গুৰুত্বপূর্ণ মন্তব্য প্ৰকাশ কৰিছে উচ্চতম ন্যায়ালয়ে । সংবিধানে মুখ্য নিৰ্বাচন আয়ুক্তৰ "কান্ধ"ত বিপুল ক্ষমতা প্ৰদান কৰিছে আৰু এই পদত "শক্তিশালী কোনোবা ব্যক্তিক" নিযুক্তি দিয়াটো গুৰুত্বপূৰ্ণ বুলি উচ্চতম ন্যায়ালয়ে প্ৰকাশ কৰিছে।
চৰকাৰৰ অধিবক্তাই কয় যে চৰকাৰে শ্ৰেষ্ঠ ব্যক্তি নিযুক্তিৰ বিৰোধিতা নকৰে । কিন্তু প্ৰশ্ন হয় যে কেনেকৈ তেনে ব্যক্তি বাচনি কৰিব পাৰি। সংবিধানত কোনো সুৰুঙা নাই । বৰ্তমান মন্ত্ৰী পৰিষদৰ পৰামৰ্শৰ ভিত্তিত ৰাষ্ট্ৰপতিয়ে নিৰ্বাচন আয়ুক্ত নিযুক্তি দিয়ে।
বিচাৰপীঠখনে কয় যে ১৯৯০ চনৰ পৰা বিজেপিৰ প্ৰবীণ নেতা এল কে আদৱানীকে ধৰি কেইবাটাও দল-সংগঠনে নিৰ্বাচন আয়োগকে ধৰি সাংবিধানিক সংস্থাসমূহত নিযুক্তিৰ বাবে কলেজিয়ামৰ দৰে ব্যৱস্থাৰ আহ্বান জনাইছে।
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
